***נה.***

**הנודר מן הדגן** – לר"מ אסור בכל דמידגן כגון פול המצרי יבש, אבל מותר בפירות האילן ובירק[[1]](#footnote-1).
ולחכמים אסור רק בחמשת מיני דגן.
**הנודר מן התבואה** – לכו"ע אסור רק בחמשת מיני דגן.
(בימי חזקיהו הפרישו תרומות ומעשרות אף מפירות האילן ומירק).[[2]](#footnote-2)

**עללתא** – לרב יוסף לרבנן הוי רק חמשת המינים, לגבי נדרים ולגבי קיום דברי המת.
לאביי ורבא כולל הכל.
ומספקא לרבא אם כולל שכר בתים וספינות.
ומספק יש להחמיר, דבנודר מעללתא אסור בהן, ובצוואת המת לא יטול מהן.

**מזיגא דחמרא** – לרבא לפחות ג' חלקים מים על כל חלק יין.
כיון שעושה עצמו כמדבר תורה ניתנה לו במתנה. ואז נחלו אל, ועולה לגדולה.
ואם הגביה עצמו, הקב"ה משפילו ושוקפין אותו בקרקע. ואם חוזר בו הקב"ה מגביהו.

***נה:***

**הנודר מן הדגן לר"מ** – מותר בפול המצרי לח, באורז, בחילקא טרגיס וטיסני.[[3]](#footnote-3)

**הנודר מן פירות השנה** – אסור בכל הפירות, ומותר בגדיים, טלאים, חלב, ביצים, גוזלות.
**גידולי שנה עלי לתקופה מסויימת** – אסור בכולם.
**אם נדר מהן לעולם** – מותר כיון דאי אפשר לקיימו.

**הנודר מן פירות הארץ** – אסור בכל פירות הארץ, ומותר בכמהין ופטריות.
**גידולי קרקע עלי** – אסור בכולם.[[4]](#footnote-4)
**על דבר שאין יונק מהקרקע** - מברך שהכל. כגון מלח, זמית, כמהין ופטריות.[[5]](#footnote-5)

**תירוש** - בלשון תורה היינו יין ולא מיני מתיקה, בלשון בנ"א בזמן חז"ל דוקא מיני מתיקה.
**הנודר מהתירוש** - בזמן חז"ל אסור רק במיני מתיקה ומותר ביין.
בזמן הזה, שאין מדברים בלה"ק, הכוונה כלשון תורה ואסור רק ביין.

**כל הזן עלי** – אסור בכל דבר חוץ ממים ומלח.
**הנודר מן המזון** – אינו אסור אלא בה' מינים.
(אין מברכים בורא מיני מזונות אלא על חמשת המינים בלבד).

**הנודר מן הכסות** – מותר בשק, ביריעה, בחמילה.
ואסור בפונדא, פסקיא, סקורטיא[[6]](#footnote-6), קטבליא, אנפליא, פליניא, מכנסים, כובע.
**יוצאין בשבת** – בשק עבה, בסגוס עבה, ביריעה, בחמילה ובשקים, מפני הגשמים.[[7]](#footnote-7)
אבל אין יוצאים מפני הגשמים בתיבה, בקופה, ובמחצלת, דנחשב משוי ולא מלבוש.

**קונם צמר או פשתן עולה עלי** – מותר להתכסות בגיזי צמר או באניצי פשתן.
**בסתמא** – לת"ק הכוונה ללבישה ולא לטעינה, ר"י במשנה מודה, אבל בברייתא ס"ל דאסור בשניהם.
**כשיש הוכחה שהכוונה לטעינה** – אסור רק בטעינה, כגון נדר בשעה שטען והזיע.
**כשיש הוכחה שהכוונה ללבישה** – אסור רק בלבישה אפי' לר"י דברייתא,
כגון נדר בשעה שלבוש צמר והצר לו.
**להלכה** – להר"ן, בסתמא אסור רק בלבישה, נדר כשהיה טעון, אסור רק בטעינה.[[8]](#footnote-8)

1. עי להלן בעמ' ב' עוד דברים שמותר לר"מ. [↑](#footnote-ref-1)
2. משמע בסוגיא שהנודר מתבואת שדה – אסור לכו"ע אף בפירות האילן וירק. [↑](#footnote-ref-2)
3. חיטה מחולקת לשנים, לשלש, לארבע. ועי' רא"ש שתמה הרי נאסר כבר בהיותו חיטה. ועי"ש דלת"א מ"מ הותר כשנחלק, ולת"ב מותר רק במה שהיה חלוק קודם שנדר. [↑](#footnote-ref-3)
4. מסתמא גם בזה חל הנדר רק בנודר לזמן וכנ"ל. [↑](#footnote-ref-4)
5. מלח וזמית אין גדלין בקרקע כלל, פטריות אף שגדלין מ"מ אין יונקין. [↑](#footnote-ref-5)
6. הוא חלוק של עבדנים. [↑](#footnote-ref-6)
7. והיינו דאף שאינו כסות לגבי נדרים, הוי מלבוש לענין הוצאת שבת. [↑](#footnote-ref-7)
8. וכתב שדברי הרמב"ם אינם כן. [↑](#footnote-ref-8)